ஈழத்திற்கு எவரும் பயணம் மேற்கொள்ள இயலும். முப்பதாண்டு போராலும் 2008 மற்றும் 2009இல் நடந்த இறுதி இனப்படுகொலை யுத்தத்தாலும் இனப்படுகொலையின் வடுவாயிருக்கும் ஈழ மண்ணை எவரும் வந்து பார்க்க முடியும். கடந்த காலத்தில் பல்வேறு கலைஞர்கள், திரைத்துறை சார்ந்தவர்கள் எல்லாம் வந்துள்ளனர். ஓவியரும் கலை இயக்குனருமான மருது ஈழத்திற்கு பல முறை வந்திருக்கிறார். நடிகர் சண்முகராசன் வந்திருக்கிறார். வன்னியில் புதுக்குடியிருப்பில் நடந்த நாட்டுக் கலை நிகழ்வு ஒன்றுக்காக நாசர் வந்திருந்தார். தனது பயணத்திற்கு எதிர்ப்பு வந்ததாக நாசர் சொன்னார்.